Α. **ΕΠΙΚΛΗΣΗ ΣΤΗ ΛΟΓΙΚΗ**

**ΣΚΟΠΟΣ:** Ο πομπός / ομιλητής επιδιώκει να αποδείξει ως λογικά ορθή μια θέση ή να ανασκευάσει μια άποψη, αποδεικνύοντας ότι προσκρούει στους κανόνες της λογικής, δηλαδή να την αναιρέσει (να ενημερώσει με τρόπο αξιόπιστο, να διαφωτίσει τον δέκτη, να αποδείξει την εγκυρότητα της άποψής του, να πείσει τεκμηριωμένα για την ορθότητα των προσωπικών απόψεων / κρίσεων, να ανασκευάσει το επιχείρημα του αντιπάλου).

**ΜΕΣΑ: 1. ΕΠΙΧΕΙΡΗΜΑ** = σειρά προτάσεων / προκείμενων που διέπονται από λογική σχέση και καταλήγουν σε αιτιολογημένο συμπέρασμα.

**2. ΤΕΚΜΗΡΙΑ:**

**ΕΙΔΗ ΤΕΚΜΗΡΙΩΝ:**

1. **ΠΟΡΙΣΜΑΤΑ ΕΡΕΥΝΑΣ / ΔΕΔΟΜΕΝΑ ΕΡΕΥΝΑΣ/ ΣΤΟΙΧΕΙΑ ΑΠΟ ΕΠΙΣΤΗΜΟΝΙΚΕΣ ΜΕΛΕΤΕΣ, ΕΡΕΥΝΕΣ, ΠΕΙΡΑΜΑΤΑ**
2. **ΣΤΑΤΙΣΤΙΚΑ ΣΤΟΙΧΕΙΑ / ΑΡΙΘΜΗΤΙΚΑ ΔΕΔΟΜΕΝΑ** (%, ΚΛΑΣΜΑΤΑ 1/10)
3. **ΙΣΤΟΡΙΚΟ ΓΕΓΟΝΟΣ**
4. **ΓΝΩΜΙΚΑ** (« μηδέν ἄγαν», «μέτρον ἄριστον») / **ΠΑΡΟΙΜΙΕΣ** (/ λαϊκή θυμοσοφία, ανεπίσημο ύφος « Όποιος βιάζεται σκοντάφτει» / **ΑΠΟΦΘΕΓΜΑΤΑ**
5. **ΕΠΟΠΤΕΙΑ/ ΑΝΤΙΛΗΨΗ ΑΙΣΘΗΣΕΩΝ** (κάτι που είδα ή άκουσα)
6. **ΠΑΡΑΔΕΙΓΜΑΤΑ / ΓΕΓΟΝΟΤΑ ΑΛΗΘΕΙΕΣ** (π.χ. Η τεχνολογία κυριαρχεί στη ζωή του ανθρώπου)
7. **ΑΛΗΘΕΙΕΣ ΓΕΝΙΚΟΥ ΚΥΡΟΥΣ** (από την κοινή γνώμη, από την πλειοψηφία της κοινωνίας μια δεδομένη εποχή) (=> Η Δημοκρατία είναι το καλύτερο πολίτευμα, Η ελευθερία είναι μέγιστο αγαθό).
8. **ΠΡΟΣΩΠΙΚΑ ΒΙΩΜΑΤΑ / ΜΑΡΤΥΡΙΕΣ**
9. **ΑΥΘΕΝΤΙΕΣ**

**Β. ΕΠΙΚΛΗΣΗ ΣΤΟ ΣΥΝΑΙΣΘΗΜΑ**:

**ΣΚΟΠΟΣ:** ο πομπός προσπαθεί να διεγείρει συναισθήματα (οργή, φόβος, αγανάκτηση, οίκτος..), να αφυπνίσει σχετικά με ένα κρίσιμο πρόβλημα, να ευαισθητοποιήσει τον δέκτη, να τον συγκινήσει, να προσφέρει αισθητική απόλαυση /συγκίνηση, να τον παροτρύνει στην υιοθέτηση επιθυμητών στάσεων και αποφάσεων.

**ΜΕΣΑ:**

1. **ΕΙΡΩΝΕΙΑ /ΚΑΥΣΤΙΚΗ ΔΙΑΘΕΣΗ / ΧΙΟΥΜΟΡ**
2. **ΛΕΞΕΙΣ ΣΥΓΚΙΝΗΣΙΑΚΑ ΦΟΡΤΙΣΜΕΝΕΣ ( ΕΠΙΦΟΡΤΙΣΜΕΝΟΣ ΛΟΓΟΣ) / ΛΕΞΕΙΣ ΜΕ ΙΔΕΟΛΟΓΙΚΟ ΒΑΡΟΣ**
3. **ΡΗΤΟΡΙΚΕΣ ΕΡΩΤΗΣΕΙΣ**
4. **ΑΦΗΓΗΣΗ ΤΡΑΓΙΚΟΥ ΓΕΓΟΝΟΤΟΣ / ΚΩΜΙΚΩΝ ΚΑΤΑΣΤΑΣΕΩΝ**
5. **ΚΙΝΔΥΝΟΛΟΓΙΑ**

**π.χ.**

**(…) διαβάζαμε πως ολόκληρες οικογένειες ξεκληρίστηκαν, επειδή έφαγαν αυτούς τους νόστιμους μύκητες. Και φυσικά, οι μεγάλοι τα έχουν κηρύξει απαγορευμένο καρπό για τα τραπέζια των σπιτιών και των εστιατορίων (…..) Και τέτοιοι αντιδραστήρες υπάρχουν κάπου 400 σε όλη τη Γη. Με άλλα λόγια λέει η αριθμητική καθόμαστε πάνω σε 80.000 ή σε 200.000 επίδοξες Χιροσίμες…..**

1. **ΠΟΙΗΤΙΚΗ ΛΕΙΤΟΥΡΓΙΑ ΤΗΣ ΓΛΩΣΣΑΣ (μεταφορά , σχήματα λόγου όπως παρομοιώσεις, εικόνες (οπτικές, οσφρητικές, κινητικές, ακουστικές).)**
2. **ΕΙΔΙΚΗ ΧΡΗΣΗ ΤΗΣ ΣΤΙΞΗΣ ( !, (;), …… , «..» )**
3. **ΧΡΗΣΗ Α’ ΚΑΙ Β’ ΠΡΟΣΩΠΟΥ**
4. **( ΛΥΡΙΚΗ ) ΠΕΡΙΓΡΑΦΗ.**
5. **Υποτακτική & Προστακτική**
6. **Αξιωματικός Λόγος / δεοντολογικός τόνος («πρέπει να …»).**

**Γ. ΕΠΙΚΛΗΣΗ ΣΤΟ ΗΘΟΣ ΤΟΥ ΠΟΜΠΟΥ**

**ΣΚΟΠΟΣ:** ο πομπός προβάλλει θετικές πτυχές της προσωπικότητάς του, τονίζει άμεσα ή έμμεσα κάποιες αρετές του χαρακτήρα του, εξυψώνει τον εαυτό του στα μάτια του δέκτη, για να κερδίσει την εύνοια του ακροατηρίου του. Επίσης η έντεχνη προβολή του ήθους του πομπού ενισχύει την αποδεικτική αξία των επιχειρημάτων του. Η επίκληση στο ήθος του πομπού αποσκοπεί στη λειτουργία του συνειρμού: εφόσον ο ομιλητής είναι ένα πρόσωπο αξιοσέβαστο και ηθικό, τότε και όσα υποστηρίζει είναι ορθά και λογικά.

**ΜΕΣΑ:**

1. **ΧΡΗΣΗ Α’ ΠΡΟΣΩΠΟΥ**
2. **ΑΥΤΟΠΡΟΒΟΛΗ, ΑΥΤΟΕΓΚΩΜΙΑΣΤΙΚΟ ΥΦΟΣ ΠΟΥ ΔΕΝ ΕΚΤΡΕΠΕΤΑΙ ΣΕ ΑΛΑΖΟΝΕΙΑ**
3. **ΑΝΩΤΕΡΟΣ ΑΞΙΟΛΟΓΙΚΟΣ ΧΑΡΑΚΤΗΡΙΣΜΟΣ ΠΟΜΠΟΥ ( ΑΞΙΟΛΟΓΙΚΟΙ ΧΑΡΑΚΤΗΡΙΣΜΟΙ ΠΟΥ ΥΠΟΔΗΛΩΝΟΥΝ ΗΘΙΚΕΣ ΑΡΕΤΕΣ ΤΟΥ ΠΟΜΠΟΥ)**
4. **ΑΝΑΦΟΡΑ ΣΕ ΠΕΠΡΑΓΜΕΝΑ ΟΜΙΛΗΤΗ ΩΣ ΑΠΟΔΕΙΚΤΙΚΑ ΣΤΟΙΧΕΙΑ ΤΟΥ ΗΘΟΥΣ ΤΟΥ.**

**π.χ.**

Ως πολιτικός διατηρώ ακλόνητη την πεποίθηση ότι είναι προσόν, και όχι ελάττωμα , να λέω την αλήθεια στον λαό, χωρίς να φοβάμαι το πολιτικό κόστος και χωρίς να θέτω τις πολιτικές σκοπιμότητες πάνω από την κυρίαρχη λαϊκή βούληση την οποία διακονώ με συνέπεια.

**Δ. ΕΠΙΚΛΗΣΗ ΣΤΗΝ ΑΥΘΕΝΤΙΑ:**

**ΣΚΟΠΟΣ:** ο πομπός επιδιώκει να ενισχύσει την αξιοπιστία του συλλογισμού του, να επικυρώσει την εγκυρότητα του συλλογισμού του επικαλούμενος την άποψη ενός ειδικού. Επίσης , θέλει να δώσει στα λεγόμενά του διαχρονική ισχύ, να φανερώσει την ευρυμάθειά του, να δώσει παραστατικότητα και ποικιλία στο ύφος του.

**ΜΕΣΑ:**

**1.Όνομα στοχαστή, λογίου και η ρήση ή το απόφθεγμά του (επώνυμη ρήση)**

π.χ. ‘Όπως είπε ο Βολταίρος « Διαφωνώ με όσα λες, αλλά θα υποστηρίζω ακόμα και με τη ζωή μου το δικαίωμά σου να λες ελεύθερα όσα πρεσβεύεις».\

**2. Αναφορά στο έργο και στις απόψεις ειδικών / επιστημόνων / διανοούμενων, στα αποσπάσματα από λόγους, κείμενα ή δηλώσεις ενός ειδικού.** Οι απόψεις τους παρατίθενται αυτούσιες μέσα σε εισαγωγικά ή σε πλάγιο λόγο π.χ. Ο Ελύτης έγραψε « το καίριο στη ζωή κείται πέραν του ατόμου» ή Ο Ελύτης έγραψε ότι το καίριο στη ζωή κείται πέραν του ατόμου.

3. **Αναφορά σε ειδικό (όνομα ειδικού δίχως τη ρήση του**)π.χ. ,,,,,,,,, , όπως είπε και ο Αριστοτέλης, ……

**Ε. ΕΠΙΘΕΣΗ ΣΤΟΝ ΑΝΤΙΠΑΛΟ / ΕΠΙΚΛΗΣΗ ΣΤΟ ΗΘΟΣ ΤΟΥ ΑΝΤΙΠΑΛΟΥ**

**ΣΚΟΠΟΣ: ο πομπός δεν ανασκευάζει τα επιχειρήματα του αντιπάλου, αλλά καταφεύγει σε επιθέσεις ηθικής τάξης εναντίον του. Ασκεί προσωπική επίθεση στον αντίπαλο κάνοντας αρνητική κριτική στο χαρακτήρα του, στο έργο του και στην ιδιωτική του ζωή θέλοντας να προσβάλλει το κύρος του.**

**ΜΕΣΑ:**

* **ΚΑΤΩΤΕΡΟΣ ΑΞΙΟΛΟΓΙΚΟΣ ΧΑΡΑΚΤΗΡΙΣΜΟΣ ΑΝΤΙΠΑΛΟΥ**
* **ΑΠΟΔΟΚΙΜΑΣΤΙΚΑ ΣΧΟΛΙΑ / ΥΒΡΕΙΣ / ΕΙΡΩΝΕΙΑ / ΛΑΣΠΟΛΟΓΙΑ / ΣΥΚΟΦΑΝΤΙΑ**
* **ΑΝΑΦΟΡΑ ΣΕ ΑΞΙΟΜΕΜΠΤΑ ΠΕΠΡΑΓΜΕΝΑ ΠΟΥ ΑΠΟΔΕΙΚΝΥΟΥΝ ΤΟ ΗΘΙΚΟ ΕΛΛΕΙΜΜΑ ΤΟΥ ΑΝΤΙΠΑΛΟΥ**
* **ΧΡΗΣΗ Γ ‘ ΠΡΟΣΩΠΟΥ ΧΩΡΙΣ ΜΝΕΙΑ ΟΝΟΜΑΤΟΣ ΑΝΤΙΠΑΛΟΥ, ΓΙΑΑ ΝΑ ΦΑΝΕΙ Ο ΑΝΤΙΠΑΛΟΣ ΑΣΗΜΑΝΤΟΣ, ΑΝΑΞΙΟΣ ΛΟΓΟΥ.**

**π.χ.**

Οι πολιτικοί μας αντίπαλοι φαίνεται ότι δεν ορρωδούν έναντι ουδενός, προκειμένου να κατακτήσουν την εξουσία που έχει γίνει πλέον αυτοσκοπός για αυτούς.

**Στ. ΕΠΙΚΛΗΣΗ ΣΤΟ ΗΘΟΣ ΤΟΥ ΔΕΚΤΗ**

**ΣΚΟΠΟΣ: ο πομπός προκειμένου να κερδίσει την εύνοια του δέκτη, τον κολακεύει, τον εξυψώνει, ενισχύοντας το αυτοσυναίσθημά του.**

**ΜΕΣΑ:**

* **ΧΡΗΣΗ Β’ ΠΡΟΣΩΠΟΥ**
* **ΧΡΗΣΗ ΘΕΤΙΚΑ ΦΟΡΤΙΣΜΕΝΟΥ ΛΟΓΟΥ**
* **ΑΝΩΤΕΡΟΣ ΑΞΙΟΛΟΓΙΚΟΣ ΧΑΡΑΚΤΗΡΙΣΜΟΣ ΤΟΥ ΔΕΚΤΗ**
* **ΕΓΚΩΜΙΟ.**
* **ΑΝΑΦΟΡΑ ΣΕ ΠΕΠΡΑΓΜΕΝΑ /ΣΤΑΣΕΙΣ / ΑΞΙΕΣ ΔΕΚΤΗ ΩΣ ΑΠΟΔΕΙΚΤΙΚΑ ΣΤΟΙΧΕΙΑ ΑΝΩΤΕΡΟΤΗΤΑΣ ΗΘΟΥΣ**

**Παραδείγματα**

«Οι καλές μητέρες δίνουν στα παιδιά τους τη Χ σοκολάτα».

«Οι έξυπνοι οδηγούν το Χ αυτοκίνητο».

«Ως πολίτες με γνήσιο δημοκρατικό φρόνημα μπορείτε να κρίνετε σωστά ποιοι πολιτικοί προτάσσουν το εθνικό συμφέρον και ποιοι καταφεύγουν στον λαϊκισμό υπονομεύοντας το συμφέρον του λαού μας». ῾